
PIRKIMO PARDAVIMO  SUTARTIS 

Jotainiai

Jotainių socialinės globos namai, juridinio asmens kodas 190793071, kurios registruota buveinė yra Dvaro g. 1 Jotainiai Panevėžio r. , duomenys apie įmonę kaupiami ir saugomi Lietuvos Respublikos juridinių asmenų registre, atstovaujami direktorės Ramintos Šidlauskienės, veikiančios pagal įstaigos nuostatus, toliau vadinama Pirkėju,
ir
[bookmark: _Hlk171002525]............., juridinio asmens kodas .................., kurios registruota buveinė yra................. . veikiančio pagal įmonės įstatus, toliau vadinama Pardavėju,
toliau kartu šioje pirkimo sutartyje vadinami Šalimis, o kiekvienas atskirai – Šalimi, vadovaudamosi džiovinimo mašinų pirkimo rezultatais (pirkimo Nr. ........), sudarė šią pirkimo sutartį, toliau vadinama Sutartimi.

I. SUTARTIES OBJEKTAS

1.1. Vadovaujantis šioje Sutartyje nustatytomis sąlygomis ir tvarka Pirkėjas paveda, o Pardavėjas įsipareigoja parduoti pramoninę skalbimo mašiną ..................... (toliau – prekė) pagal viešojo pirkimo sąlygas.
1.2. Perdavimo-priėmimo aktu perduotos prekės tampa Pirkėjo nuosavybe.
1.3. Perkama prekė pramoninė skalbimo mašina- 1 vnt.


II. PREKĖ PRISTATYMO TERMINAI IR VIETA

2.1. Prekės tiekimo terminai: 20 k. d.  nuo Sutarties įsigaliojimo dienos. Tiekėjas turi teisę į Prekė pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekė tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 3 darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekė pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei ( 30 k. d.) laikotarpiui.
2.2. Prekė perdavimas įforminamas laisvos formos perdavimo-priėmimo aktu, kurį pasirašo įgalioti Pirkėjo ir Pardavėjo atstovai prekė perdavimo metu. 
2.3. Prekė turi būti pristatytos adresu: Dvaro g. 1 Jotainiai Panevėžio r.
2.4. Pardavėjas atsakingas už Prekės pristatymą 2.3. punkte nurodytu adresu ir Prekės pajungimą. 

III. KAINA IR ATSISKAITYMO TVARKA

3.1. Sutarties kaina yra .................. Eur su PVM. 
3.2. Pradinės Sutarties vertė yra  ..................Eur be PVM.
3.3. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuoto įkainio. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.
3.4. Prekės kaina (įkainiai), nurodyta 3.1 p., yra galutinė ir apima visas tiesiogines ir netiesiogines išlaidas.
3.5. Prekės kainai (įkainiams) įtakos negali turėti terminų pažeidimas, darbo užmokesčio ir kitų panašių išlaidų išaugimas.
3.6. Prekės kaina (įkainiai) dėl bendro kainų lygio kitimo nebus perskaičiuojama, visą riziką dėl Prekė kainos (įkainių) padidėjimo prisiima Pardavėjas.
3.7. Atsižvelgiant į Sutarties pobūdį ir ypatumus, Šalys susitaria, kad už prekes Pirkėjas sumoka Pardavėjui per 30 (trisdešimt) kalendorinių dienų nuo dienos, kai Pirkėjas pasirašo perdavimo-priėmimo aktą ir gauna PVM sąskaitą–faktūrą arba lygiavertį dokumentą. 
3.8. Prekės kaina (įkainiai) dėl pasikeitusių mokesčių perskaičiuojama tokia tvarka:
3.8.1. mokestis, kuriam pasikeitus perskaičiuojama prekė kaina (įkainiai): pridėtinės vertės mokestis (PVM). Pasikeitus kitiems mokesčiams prekė kaina (įkainiai) neperskaičiuojama;
3.8.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;
3.8.3. perskaičiavimo formulė: pasikeitus PVM tarifo dydžiui, prekė kainoje (įkainiuose) esantis PVM tarifas nepatiektoms prekėms keičiamas (mažinamas ar didinamas) pagal Lietuvos Respublikos galiojančius teisės aktus;
3.8.4. prekė kainos (įkainių) pakeitimas įforminamas papildomu Šalių susitarimu;
3.8.5. perskaičiuota prekė kaina (įkainiai) pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.
3.9. Vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus Viešųjų pirkimų įstatymo 22 straipsnio 12 dalyje nustatytus atvejus.
3.10. Šalys susitaria, kad nepaisant to, kas nurodyta mokėjimo pavedime, Pirkėjui atlikus mokėjimus pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
3.11. Pardavėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
3.12. Pirkėjas nenumato tiesioginio atsiskaitymo galimybės  su subtiekėjais. 


IV. ŠALIŲ ĮSIPAREIGOJIMAI

4.1. Pirkėjas įsipareigoja:
4.1.1. priimti kokybiškas, tinkamai ir laiku pristatytas prekes;
4.1.2. už pristatytas prekes sumokėti Pardavėjui šioje Sutartyje numatytomis sąlygomis ir terminais pagal pateiktas PVM sąskaitas faktūras.
4.2. Pardavėjas įsipareigoja:
4.2.1. perduoti kokybiškas, tinkamai ir laiku pristatytas prekes pagal Sutartyje nurodytus reikalavimus;
4.2.2. atlyginti Pirkėjui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
4.2.3. suteikti įstatymo numatytą garantiją. Garantija turi galioti visoms prekės (-ių) sudėtinėms dalims;
4.2.4. jeigu Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys. Pirkėjui pareikalavus, Pardavėjas turi pateikti dokumentus, įrodančius, kad Sutartį vykdo tik tokią teisę turintys asmenys;
4.2.5. tiekiant prekes laikytis aplinkos apsaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, prekė perdavimo-priėmimo aktai Pirkėjui turi būti pateikiami elektroniniu formatu ir pasirašomi elektroniniu būdu, sąskaitas faktūras už patiektas prekes teikti tik elektroniniu būdu, Pirkėjo prašomą informaciją teikti tik elektroniniu formatu;
4.2.6. siekti, kad tiekiant prekes būtų sunaudojama mažiau gamtos išteklių, t. y. siekti, kad Pardavėjo darbuotojai, tiekiantys prekes, atvykimui į prekė tiekimo vietą pasirinktų optimalų maršrutą ir rinktųsi netaršias transporto priemones, kad prekė tiekimo metu nebūtų teršiama aplinka ir keliamas pavojus sveikatai.
4.3. Pardavėjas garantuoja, kad prekės kokybė jų pateikimo Pirkėjui momentu atitinka pirkimo dokumentų reikalavimus, standartus ir normas, taikomas šios rūšies prekėms. 

V. ŠALIŲ ATSAKOMYBĖ

5.1. Kiekvienu atveju Pardavėjui praleidus bet kurios prievolės įvykdymo terminą, nustatytą šioje Sutartyje, Pardavėjas moka Pirkėjui 0,02 procento delspinigius nuo pradinės Sutarties vertės už kiekvieną uždelstą dieną.
5.2. Uždelsus laiku atsiskaityti už pristatytas prekes, Pirkėjas Pardavėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.
5.3. Pardavėjui pateikus nekokybiškas prekes ir neatsižvelgus į Pirkėjo pastabas dėl prekė trūkumų, Pirkėjas turi teisę nepasirašyti perdavimo-priėmimo akto ir per 5 darbo dienas pareikšti Pardavėjui pretenziją, nurodant trūkumus ir ne ilgesnį kaip 10 darbo dienų terminą trūkumams pašalinti arba pakeisti nekokybiškas prekes kokybiškomis prekėmis. Trūkumų nepašalinus ar juos pašalinus netinkamai arba nekokybiškų prekė nepakeitus kokybiškomis prekėmis, Pirkėjas taiko Pardavėjui 5 proc. nuo pradinės Sutarties vertės dydžio baudą už kiekvieną pažeidimo atvejį. Pirkėjas taip pat turi teisę nevykdyti mokėjimo, kol nebus ištaisyti Sutarties pažeidimai. Nustatytus pažeidimus Pardavėjas privalo pašalinti savo sąskaita.
5.4. Jei Pardavėjas nutraukia Sutartį vienašališkai, Pardavėjas moka Pirkėjui baudą, kuri lygi 10 proc. nuo pradinės Sutarties vertės. Tai laikoma esminiu Sutarties pažeidimu.
5.5. Pardavėjui pagal Sutartį priskaičiuoti delspinigiai ir (ar) baudos  gali būti išskaičiuojami iš Pirkėjo mokėtinų sumų Pardavėjui. Delspinigių ir (ar) baudų sumokėjimas neatleidžia Šalių nuo pareigos vykdyti Sutartyje priimtus įsipareigojimus.
5.6. Šalys susitaria, kad kilus teisminiam ginčui dėl atsiskaitymo už perduotas prekes, Pardavėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 1 d.
5.7. Šalys atleidžiamos nuo atsakomybės esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 str.

                                            VI.  Prekės kokybės garantija
         6.1. Prekei  suteikiama ...................  nurodytas kokybės garantijos/tinkamumo naudoti terminas.
        6.2. Kokybės garantijos termino metu Pardavėjas privalo ne vėliau kaip per 2 (dvi) darbo dienas savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus bei kompensuoti Pirkėjo patirtus nuostolius (jeigu tokie buvo)/Tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams bei kompensuoti Pirkėjo patirtus nuostolius (jeigu tokie buvo).
        6.3. Apie garantinio/tinkamumo naudoti termino metu pastebėtus prekių trūkumus Pardavėjas informuojamas raštu (paštu, el. paštu ir kt.). Pareikšti pretenziją dėl prekės kokybės galima viso garantinio/tinkamumo naudoti termino galiojimo metu.
       6.4. Pirkėjas prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant Pardavėjo atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties ir jos priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka Pardavėjas. 
         6.5. Jeigu prekė pakeičiama nauja, jai suteikiamas toks pats Sutarties specialiojoje dalyje nurodytas garantinis terminas, kuris skaičiuojamas nuo dokumento, patvirtinančio naujų prekių perdavimą- priėmimą, pasirašymo dienos.
        6.6. Prekių, kuriomis Pirkėjas negalėjo naudotis trūkumų šalinimo metu, kokybės garantijos terminas pratęsiamas laikotarpiu, kuris yra lygus prekės trūkumų šalinimo laikotarpiui.
       6.7. Sutarties priede nurodyta kokybės garantija netaikoma, jeigu Pardavėjas įrodys, kad prekių trūkumai atsirado dėl neteisingo ar netinkamo Pirkėjo elgesio su prekėmis arba trečiųjų asmenų veiklos, arba nenugalimos jėgos.
  
VII. ASMENS DUOMENŲ TVARKYMAS

7.1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
7.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.


VIII. KITOS SĄLYGOS

8.1. Sutartis laikoma sudaryta, kai Šalys ranka arba kvalifikuotu elektroniniu parašu, arba kitu sutartu būdu pasirašo Sutartį. Jeigu Šalys šiuos dokumentus pasirašo ne vienu metu, Sutartis laikoma sudaryta tą dieną, kai Sutartį pasirašo paskutinioji Šalis.
8.2. Sutartis įsigalioja nuo Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo dienos.
8.3. Pirkimo dokumentai, Pardavėjo viešajam pirkimui pateiktas pasiūlymas, Pardavėjo parengta sąmata yra neatskiriama šios Sutarties dalis.
8.4. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.
8.5. Pirkėjas, įspėjęs Pardavėją prieš 15 dienų, turi teisę vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikomas toks pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytus kriterijus, įskaitant, bet neapsiribojant:
8.5.1. jeigu Sutarties vykdymo laikotarpiu Pardavėjui priskaičiuotų baudų už Sutarties bei techninės specifikacijos (Sutarties 1 priedas) sąlygų pažeidimus suma pasiekia 10 proc. pradinės Sutarties vertės;
8.5.2. jeigu Pirkėjas 5 (penkis) ar daugiau kartų raštu informuoja Pardavėją apie jo padarytus Sutarties ir (ar) techninės specifikacijos ir (ar) užsakymo vykdymo pažeidimus;
8.5.3. Pardavėjas be Pirkėjo žinios pasitelkia Sutarčiai vykdyti naują subtiekėją;
8.5.4. paaiškėja, kad Pardavėjas, kartu su pasiūlymu pateikė melagingą informaciją, turėjusią reikšmės pasiūlymo vertinimui;
8.5.5. jei Pardavėjas nutraukia Sutartį vienašališkai;
8.5.6. Pardavėjas siekia padidinti Sutartyje numatytus įkainius (t. y. nevykdo Sutarties už Sutartyje nustatytus įkainius, išskyrus atvejus, kai teisės aktais keičiamas PVM tarifo dydis).
8.6. Nutraukus Sutartį dėl Pardavėjo padaryto esminio Sutarties pažeidimo, Pardavėjas per 5 (penkias) kalendorines dienas nuo Sutarties nutraukimo dienos sumoka Pirkėjui baudą, kuri lygi 10 (dešimt) procentų nuo pradinės Sutarties vertės. Bauda gali būti išskaičiuojama iš Pirkėjo Pardavėjui mokėtinų sumų.
8.7. Šalys gali nutraukti Sutartį abipusiu raštišku Šalių susitarimu, taip pat kitais Lietuvos Respublikos teisės aktuose nustatytais atvejais.
8.8. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą. 
8.9. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
8.10. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
8.11. Sutartis sudaroma ir pasirašoma   elektroniniais parašais

IX. ŠALIŲ ATSAKINGI ASMENYS, REKVIZITAI IR PARAŠAI

          9.1. Pardavėjo asmuo (asmenys), atsakingas (atsakingi) už Sutarties vykdymą: ...............................
[bookmark: _GoBack]         9.2. Pirkėjo asmuo , atsakingas  už Sutarties vykdymą: Artūras Recenštein, tel. +370 629 79200, el. p. pavaduotojas@jotainiusgn.lt 

